ผมเคยใช้ยา Anabol เพื่อเพิ่มกล้ามเนื้อตอน fitness ในปริมาณ 40mg ต่อวันประมาณสองเดือนครับ แล้วตอนนี้เลิกใช้มาประมาณ 6 เดือนครับ ผมมีอาการอวัยวะเพศไม่ค่อยแข็งตัว แข็งตัวก็ก็ไม่สุดครับ เลยมีคำถามว่ายามันกดฮอร์โมนจนมันเป็นแบบนี้ใช่มั้ยครับ แล้วผมสามารถรักษาตัวเองได้มั้ยครับ หรือถ้าควรพบคุณ ควรพบคุณประเภทไหนครับ
สวัสดีค่ะ ยา anabol เป็นยาในกลุ่ม anabolic steroid (ยาเสตียรอยด์ที่มีผลในการเสริมสร้างกล้ามเนื้อได้) มักถูกนำมาใช้เพื่อเสริมกล้ามเนื้อแก่นักกีฬาหรือผู้ที่ต้องการเพาะกาย แต่เป็นยาที่ควรใช้ภายใต้การดูแลของแพทย์ เนื่องจากมีผลข้างเคียงได้มากเช่น ลูกอัณฑะฝ่อ การสร้างสเปิร์มลดลง มีเต้านมโตขึ้นในเพศชาย ศีรษะล้าน สิวขึ้น เกิดโรคหลอดเลือดหัวใจผิดปกติและหลอดเลือดแข็งตัวในคนอายุน้อย มีเกลือคั่งทำให้เกิดภาวะความดันโลหิตสูงได้อาการอวัยวะเพศไม่แข็งตัวจึงอาจเกี่ยวกับยานี้ได้เช่นกัน แนะนำให้หยุดยาตัวนี้ไปก่อน หากเป็นจากฤทธิ์ยา เมื่อร่างกายขับยาออกจนหมด อาการอาจกลับมาเป็นปกติ สาเหตุอื่นๆที่ทำให้อวัยวะเพศไม่แข็งตัวเช่นมีโรคประจำตัวเป็นเบาหวาน เส้นประสาทอักเสบหรือโรคเส้นเลือดในสมองตีบแตก รวมไปถึงสาเหตุทางจิตใจเช่นความกังวลในขณะมีเพศสัมพันธ์ควรพบแพทย์ทั่วไปหรือศัลยแพทย์ด้านระบบทางเดินปัสสาวะเพื่อหาสาเหตุของอวัยวะเพศไม่แข็งตัวต่อไป